AVASTUSRETKED JUMALA SÕNAS
Tere tulemast vaatama saadet.
Olen saatejuht Rory Kaye.
Õpetan teile Piiblist, mis on Jumala sõna.
Jumala sõna pole ese vaid isik nimega Jeesus.
Jeesuse kohta on niivõrd palju õppida.
Selles saates tahan rääkida, kuidas Teda teistele tutvustada
ehk kuidas evangeliseerida ning prohvetlikkuse rollist selles.
Seega evangeelium ja prohveteeringud.
Palvetan enne kui hakkame Jumala sõna uurima.
Usun, et antud saade on teile suureks vabastuseks.
Issand, tänan, et ilmutad meile oma Sõna ehk tõde.
Jeesuse nimel, aamen.
Aastaid tagasi kohtusin mehega, kelle nimi oli dr Bill Bright.
See oli 1977. aastal.
Minule pakuti võimalust õppida tema käe all.
Ta alustas Soomes piibliseltsi koos Kalevi Lehtiseniga.
Lisaks vastutas ta üleilmse teenistuse Campus Crusade for Christi eest
ning hiljem üleilmse pastorite ühenduse eest.
Küsisin Billilt, miks läheb nii kaua aega,
et kuulutada kogu maailmale evangeeliumi.
Tol ajal nimetasid end kristlasteks ligikaudu miljard inimest.
Ütlesin, et kui igaüks räägiks ühele inimesele päevas evangeeliumi,
kuuleks kogu maailm nädalaga evangeeliumi.
Miks nad seda ei tee?
Ta ei suutnud sellele vastata,
kuid küsisin seda Jumalalt mitmete aastate vältel.
Sain Jumalalt vastuse: "Mitte igaüks ei ole evangelist."
Inimesed võivad rääkida Jumalast,
aga see pole väeline, kui Jumal ei võia seda.
Jumal peab andma sulle anni
ja võime suhelda inimestega viisil, et nad võtaksid Tema vastu.
Siiski on kõiki usklikke kutsutud Jumalat järgima.
Kõiki meid on kutsutud rääkima,
kui inimesed küsivad lootuse kohta me südames.
Olen olnud teenistustel,
kus on inimestele kuulutatud, et nad läheksid evangeliseerima.
Olen seda isegi teinud ja palun andeks selle pärast.
Me eksisin.
Ma ei mõistnud, et Jumal rääkis minuga kõik need aastad
ning olen seda ka juhtide koosolekutel rääkinud,
et las evangelistid täidavad oma kutsumust.
Seega ära pane evangelistidele koormat,
et nad peavad tegema järgneva töö
ning iseseisvalt usule tulnuid õpetama ja nõustama.
Jumal tahab, et töötaksime meeskonnana.
Kui tead kedagi, kellele meeldib rääkida Jumala sõnast
ja on selles väga osav ning aitab inimestel tulla usule,
siis ära hoia neid tagasi vaid julgusta neid.
Kui sul on and olla pastor, nõustada, õpetada või prohveteerida,
siis aita neil toetada neid uusi usule tulnuid.
Otsige üksteist üles ja tehke koostööd.
Me ühine ülesanne on teha jüngreid.
Üks külvab, teine kastab ning kolmas lõikab.
Seega on meil vaja mõista, mis ülesande on Jumal meile andnud
ja teha seda ustavalt, et näeksime paljusid usule tulemas.
Jaakobuse 3:18, et viis,
kuidas me külvame, kastame ja lõikame,
peaks olema Jumala rahus ja siis tulevad paljud usule.
Peame tegema asju Jeesuse eeskujul.
Mitte ainult rääkida õigeid sõnu, vaid ka elada Jeesuse eeskujul.
Kuidas see välja näeb?
Rahus ja armastuses.
Vaatame 1. Peetruse 3:15.
See on väga vabastav kirjakoht,
mis kõnetab meid kõiki ning on täpselt kirja keskel.
Selles ta annab juhiseid kõigile,
kui meilt tullakse küsima meis oleva lootuse kohta.
See lootus on igavene elu,
tõotus saada taevane keha, vabaneda maisest kehast
ja tunda Jumalat igavesti ning elu pärast surma.
Jätkame.
Alustan 1. Peetruse 3:14: "Aga kui te peaksite
kannatama õiguse pärast, siis olete õndsad.
"Ent ärge kartke nende hirmutamist ja ärge kohkuge."
Mulle meeldib, mida öeldakse 1. Johannese 1:14..
Pean kontrollima, ehk isegi 1. Johannese 2:14.
Täiuslik armastus ajab kartuse välja.
Armastuses pole kartust.
Mõne hetke pärast kontrollin.
Loen enne teile 1. Peetruse 3:15.
"vaid pühitsege Issandat Kristust oma südames,
olles alati valmis kostma igaühele,
kes teilt pärib aru lootuse kohta, mis teis on."
Siiski tehke seda taktitundeliselt ja lugupidavalt.
See on parim juhis evangelismiks.
Evangeliseerime tasaselt ning lugupidavalt.
Mitte süüdistades või materdades
vaid tasaselt ja lugupidavalt, olles valmis vastama,
kui nad küsivad teilt teis oleva lootuse kohta.
Vaadake edasi 16. salmi: "..omades head südametunnistust."
See tähendab, et sinu suhe Jumalaga on korras.
Miks?
"et need, kes laimavad teie head käitumist Kristuses,
jääksid häbisse just selles, milles nad teid halvustavad."
Jumala tahe on, et laimajad jääksid häbisse.
Siiski tahab Ta,
et võiksime olla puhtad patust ja elada puhta südametunnistusega.
Loeme 1. Johannese, et leida kirjakohta vabadusest.
Otsin.
Olen teises peatükis.
Loen teile siit.
"Ma kirjutan teile, isad,
sest teie olete mõistnud teda, kes on olnud algusest."
Rääkisin sellest ühes saates pikalt ja saate seda järgi vaadata.
"..teie olete mõistnud teda, kes on olnud algusest."
Jumal tahab, et tunneksime Teda.
Vaatame 1. Johannese 3:14.
Ma ei tea kõiki kirjakohti, kuid see tuli spontaanselt meelde.
Loeme alates 1. Johannese 4:11.
"Mu armsad, kui Jumal meid nõnda on armastanud,
siis oleme ka meie kohustatud armastama üksteist."
Jeesus ütles, et kui inimesed näevad usklike vahelist armastust,
siis nad teavad, et nad on Jumala järgijad.
Kui armastame üksteist,
on meil õige suhtumine evangeeliumi kuulutamiseks,
sest see annab meile meelevalla, kuna kuuletume Jumala sõnale.
Loen edasi.
Alates 12. salmis öeldakse: "Jumalat ei ole keegi iial näinud.
Kui me üksteist armastame, siis püsib (elab) Jumal meis
ja tema armastus on saanud meis täiuslikuks.
Sellest me tunneme, et me püsime temas ja tema meis,
et ta on andnud meile osa oma Vaimust.
Loen teile 17. salmist: "Selles on Jumala armastus
saanud meie juures täiuslikuks, et meil oleks julgust kohtupäeval;
sest nii nagu on tema, oleme meiegi selles maailmas."
Meid on kutsutud
olema siin maailmas Tema moodi ning kui tema eeskujud.
Mida see täpsemalt tähendab?
Selleks peame vaatama sellele eelnevat salmi.
"Ja me oleme tunnetanud
ja uskunud armastust, mis Jumalal on meie vastu.
Jumal on armastus ja kes püsib armastuses,
püsib Jumalas ja Jumal püsib temas."
Nüüd jõuame salmini, mida püüdsin enne meenutada.
1. Johannese 4:18.
"Armastuses ei ole kartust, vaid täiuslik armastus
ajab kartuse välja, sest kartuses on karistus,
aga kartja ei ole saanud täiuslikuks armastuses."
Armastame Jumalat, sest Ta armastas meid enne.
Võrratu.
Tahan rääkida veel veidi evangelismist.
Mida on evangelistid kutsutud tegema?
Nad on kutsutud rääkima inimestele
häid uudiseid viisil, et inimesed saaksid vastu võtta.
Olen kirjutanud raamatuid Budapestis elava sõbraga,
kes on enamiku ajast Budapestis, kuid reisib vahel ka Rootsi.
Tal on ungarlasest ema ning rootslasest isa.
Tema nimi on Peter Strand.
Oleme kirjutanud raamatu
ja loodan, et selleks aastaks on see tõlgitud ka soome keelde.
See on "100 Convesation Starters to Help You to Share Your Faith".
Sageli hakkavad seda lugema need, kes on jäänud seisma,
sest tahavad oma usust rääkida, kuid ei oska kuskilt alustada.
Usun, et see raamat aitab sind
ning minu kodulehel peaks see olema tasuta saadaval.
Ma ei kirjutanud raamatut, et teenida raha
vaid varustada Kristuse ihu evangeliseerimiseks.
Antud koduleht on: www.imainfo.net
Loodan, et ehk see võib olla sulle abiks.
Kirjutasime ka teise raamatu "100 Names to Share Your Faith".
Meil valmib peagi kolmas raamat,
mida tõlgitakse ka soome keelde, kui leian selleks vajalikud abilised.
Kolmandaks raamatuks on
"100 Dates to Help You to Share Your Faith".
Näiteks 9/11 katastroof või emade- ja isadepäev.
Jätkame.
Jumal ütleb neile, kes on kutsutud evangelistiks:
"Tahan, et sina, kes oled kutsutud evangelistiks,
teeksid evangelisti tööd ja räägiksid evangeeliumi inimestele.
Kui teed seda, siis kogu sinu riik kuuleb evangeeliumi üsna kiirelt."
Räägin teile veidi statistikast.
Mõelge inimestele erinevates Soome kogudustes,
kes on head evangeeliumi kuulutajad ning neile meeldib seda teha.
Oletame, et see isik räägib päevas ligi 2-3 inimesele..
Ütleme, et kolmele inimesele.
Oletame, et Soomes on kogudustes tuhat inimest,
kellele meeldib inimestele Kristusest rääkida.
Usun, et neid on isegi rohkem, kuid piirdume hetkel tuhandega.
Kui igaüks neist räägiks päevas kolmele inimesele evangeeliumit,
kuuleks evangeeliumi 3000 inimest päevas.
Nädalaga teeks see ligi 20 000 inimest.
Aastaga tuleks kokku umbes miljon inimest.
Seega võiksime jõuda
kõigest nelja aastaga Soome nelja miljoni inimeseni,
kui evangelistid räägivad kolme inimesega päevas.
Isegi kui mõni võtab päeva vabaks.
Lisaks on meil kristlikud raadiod, telekanalid, raamatud,
väliaktsioonid ja koguduseteenistused, kus kutsutakse inimesi usule.
Olen veendumusel ja usun,
et seda ei räägi üksnes mina vaid Jumal läbi minu.
Kui evangelistid ei täida oma ülesannet,
siis kuulutustöö ei saa tehtud.
Küsisin aastate eest dr Brightilt, miks ei ole kogu maailm
kuulnud evangeeliumi, kui siin on nii palju usklikke.
Need, kes on kutsutud kuulutama evangeeliumi,
peavad hakkama seda tegema.
Piiblis on kirjas, et kuulutamiseks peab keegi neid läkitama.
Seega julgustan teid pastorid ja juhid.
Teate kindlasti, et teie hulgas on inimesi,
kellel on and evangeliseerida, seega julgustage neid.
Aidake neil hoida oma südant puhtana.
Viige neid koguduses kokku inimestega,
kes võiksid neid aidata toetada ja õpetada värskelt usule tulnuid.
Indias on ligikaudu 500 000 küla, kuhu pole evangeelium jõudnud.
Oleme küsinud Jumalalt tarkust,
kuidas võiks kogu India kuulda evangeeliumi.
Räägin teile taas numbritest, kuid olge minuga kannatlikud.
2012. aastal hakkas Püha Vaim meiega rääkima,
et Ta tahab esile tõsta evangelistide meeskonna.
Seega laske evangelistidel kuulutada evangeeliumit.
Neli meie misjonärist pastorit
mõrvati Indias, Orissas 2007-2008 vahemikus.
Paljud leinasid lahkunuid.
Külastasin me iga-aastast konverentsi, mida juhib piiskop dr Jacob Marineni
Andra Pradeshi osariigis, mis asub India lõunapoolses osas.
Ta palus mul rääkida
ning sain Jumalalt sõna, et Jumal tahab esile tuua
nende nelja hukkunud misjonäri asemele tuhandeid.
Kutse peale tõusid kuus inimest.
Ütlesin, et tean, kui olin paastunud ja palvetanud,
et Jumal on rääkinud palju rohkem kui kuuele.
Ta on pannud mu südamele 2000.
Järgmine kord, kui esitasin inimestele kutse,
tõusis püsti 4000 inimest.
Mõtlesin, et ehk nad ei saa aru, millist ohvrit see nõuab.
Nad peavad jätma igapäevase töö
ja minema igal nädalal mitmesse eri külasse,
kus on vahel ka suur vastuseis ning isegi surmaähvardused.
Palusin neil palvetada koos oma naiste ja lastega.
Kas teate, mis juhtus?
8000 inimest tõusid püsti.
6000 neist paigutati koguduste eri kohtadele,
kuid 2000 nendest said eesliinil olevad evangelistid.
Meil on vaja varustada igaüht neist valjuhääldajaga,
et nad võiksid rääkida evangeeliumit rohkem kui 3-10 inimesele päevas.
Indias on nii palju inimesi.
Tahame misjonäre varustada kvaliteetse megafoniga,
millel on mikrofon kaasas ja kestab vähemalt 10-15 aastat.
Sellega saaks igaüks neist jõuda 10 aastaga u miljoni inimeseni.
Kuidas nad teevad seda?
Julgustame neid reisima kohtadesse, kus pole evangeeliumi kuulutatud.
Nädalas kuulutavad nad 5-6 külale.
Hetkel on 200 misjonäri varustatud selle megafoniga.
200 misjonäri käivad nädalas viies eri külas,
mis teeb kokku ligi tuhat uut küla nädalas.
Nad teevad seda 40 nädalat mussooni hooaegade tõttu,
mil nad ei saa vabalt reisida, mistõttu on neil u 10 nädalat vabad.
Sellel ajal on nad rohkem oma peredega,
saavad koolitust ning käivad tööl.
Seda arvestades jõuaksime aastaga 40 000 uue külani.
Issand andis sel aastal sõna,
et teeksime koostööd eri India jumalateenijatega,
et neid julgustada tegema sedasama.
Kogen, et Jumal näitab mulle,
et kui meil on seesama kasv nagu viimasel 3-4 aastal
ja kutsume teisi teenistusi ühinema, kellel on enam töölisi kui meil,
jõuaksime 2021. aastaks kõikide India küladeni.
Usun, et see sünnib ning teen selleks vastavalt tööd.
Koolitasin eelmisel aastal juhte.
Piiskop Marineni on koolitanud 2000 juhti ja 600 misjonäri.
See teeb 2600 juhti, keda on korraga raske koolitada.
Jumal andis mulle strateegia, mida olen siiani kasutanud.
Seega kohtusin 110 peajuhiga ja palusin igaühel neil
koolitada järgneval nädalal umbes 25 eri juhti.
Selle läbi said 2600 juhti koolitatud umbes 10 päevase aja jooksul.
Seda lahendust võiks ka Soomes rakendada.
Pauluski kasutas seda.
2. Timoteose 2:2 ütleb ta, et tõde antaks edasi
ustavate inimeste hoolde, kes on sobivad õpetama teisi.
Usun, et Jumala sõna kaudu saame erinevaid ilmutusi.
"Ja mida sa minult oled kuulnud paljude tunnistajate kuuldes,
see anna ustavate inimeste hoolde,
kes edaspidi sobivad õpetama ka teisi."
Isegi katsumustes on nad ustavad Jeesuse sõdurid.
Niipalju evangelismist.
Kas kogu Soome võiks kuulda evangeeliumit?
Kaheldamatult.
Siiski pole kõik evangelistid, seega julgusta neid, kes on.
Oleme kõik Jeesuse jüngrid,
seega näitame oma eluga igas ühiskonnavaldkonnas,
et armastame üksteist ning oleme tõelised jüngrid.
Kui inimesed küsivad meilt meil oleva lootuse kohta,
peame olema valmis vastama targalt, lugupidavalt ja tasaselt.
Tahan rääkida ka prohveti annist, mis on üks vaimuand.
Parim evangelism ei seisne vaid sõnades.
Pauluski ütles: "Sest Jumala riik
ei ole ju sõnades, vaid (evangeeliumi) väes."
Loeme koos 1. Korintose 12:1.
Paulus ütleb siin, et ta ei taha,
et vennad oleksid teadmatuses vaimuandide suhtes.
Loen seda teile.
"Vaimuandide suhtes, vennad, ei taha ma jätta teid teadmatusse."
Edasi, 4. salmist alates: "Armuandides on küll erinevusi,
aga Vaim on seesama, ja teenimisviisides on erinevusi,
aga Issand on seesama, ja väeavaldustes on erinevusi,
aga Jumal on seesama, kes teeb kõike kõikides."
Räägime mõningatest vaimuandidest.
Millised on eri teenimisannid, mida Jumal annab meile,
ja millised on eri väeavaldused, milles me saame tegutseda?
Ma ei tea, kas saame selles saates seda kõike räägitud.
Vajadusel jätkame järgmises saates.
Paulus ütleb 7. salmis:
"Aga igaühele antakse Vaimu avaldus ühiseks kasuks."
Seega sa ei saa vaimuande üksnes enda jaoks.
Neid antakse, et võiksime ehitada üles Kristuse ihu.
Rääkisin eelnevas saates, et oleme kogudus e Jumala järgijad.
8. salm: "Nii antakse ühele Vaimu kaudu tarkusesõna.."
Kuidas saaksid areneda tarkusesõna annis?
Lugesime seda eelmine kord Jaakobuse 1:5.
Seega palu Jumalalt tarkust
ja ära kahtle Tema helduses ning sa saad palutut.
See ongi niivõrd lihtne.
Palu ning usalda Teda.
Sa ei pruugi saada seda koheselt, kuid sageli saad seda.
Alati sa ei kuule mingit häält.
Vahel paneb Jumala Vaim
su südamesse midagi või annab sulle mõne mõtte.
Vahepeal tuletab Ta sulle meelde mõne kirjakoha.
Selleks on eri viise.
Mõnel korral ütleb näiteks mõni laps sulle midagi
ning mõistad, et see oli sõnum Jumalalt.
Jätkame.
"Nii antakse ühele Vaimu kaudu tarkusesõna,
teisele aga tunnetusesõna sellesama Vaimu poolt.."
Järgmises saates toon nende andide kohta erinevaid näiteid.
Kaks aastat tagasi oli mul saade vaimandide kohta.
Tahan rääkida põhjalikumalt, kuidas seda ühendada evangelismiga.
Sellest lähemalt järgmises saates.
"ühele usku sessamas Vaimus,
teisele aga tervendamise armuande ikka samas Vaimus;
ühele väge imetegudeks, teisele prohvetlikku kuulutamist,
kolmandale võimet eristada vaime; ühele mitmesuguseid võõraid keeli,
teisele aga keelte tõlgendamist.
Aga kõike seda teeb üks ja sama Vaim.."
See pole meie töö, vaid Jumala Vaim teeb seda meis.
"jagades igaühele eriosa, nõnda nagu tema tahab."
Ta ei taha anda sulle ainult ühe vaid just nii nagu Tema ette näeb.
Mul on olnud võimalus tegutseda kõigis nendes
ja samuti võid ka sina.
Mida tahab Jumal teha?
Ta tahab, et teeksime seda kõike armastuses.
Just seda räägibki 1. Korintose 13. peatükk.
Armastus on helde ja pika meelega.
Loen teile 1. Korintose 13:4-8.
"Armastus on pikameelne,
armastus on täis heldust; ta ei ole kade,
armastus ei suurustle, ta ei ole iseennast täis;
ta ei ole viisakuseta, ta ei otsi omakasu,
ta ei ärritu, ta ei pea meeles paha.."
Seda ei tee armastus.
Me oleme inimesed ja peame saama täis Vaimu
ning elama suhtes Jumalaga, et saada enam armastavamaks.
Armastus ei hävi ilmaski.
Loeme järgmist, 1. Korintose 14:1.
Taotlege armastust ja olge innukad
tegema koostööd Püha Vaimuga ja liikuma Tema vaimuandides.
Tahan seda eriliselt liita evangelismiga.
Vaadake, mida öeldakse 1. Korintose 14:1:
"..eriti prohvetlikku kõnelemist!"
Loen uuesti: "Taotlege armastust
ja olge innukad nõudma vaimuande, eriti prohvetlikult kõnelemist!"
3. salm: "Aga kes prohvetlikult kõneleb,
see kõneleb inimestele nende ehitamiseks
ja julgustamiseks ja lohutamiseks."
Loeme veel paar salmi.
See on nii hea.
15. salm: "Kuidas siis nüüd?
Ma tahan palvetada vaimus, aga tahan palvetada ka mõistusega,
tahan laulda vaimus, aga tahan laulda ka mõistusega.
Sest muidu, kui sa õnnistad vaimus, kuidas saab kõrvalseisja.."
Ta ehk ei mõista vaimukeeltes
palvetamist või laulmist ega saa öelda "aamen".
Sest sa võid küll tänada ilusasti, kuid teist see ei ehita."
19. salm: "kuid koguduse keskel
ma tahaksin rääkida pigem viis sõna oma mõistusega,
et ka teisi õpetada, kui kümme tuhat sõna keeltega."
Mulle meeldib vaimukeeltes rääkida ja laulda,
aga kui olen koguduses või mujal koos teiste usklikega,
pean tegema seda, mis ehitab üles kogu kogudust.
Teeme seda targalt.
Mis juhtub, kui prohveteerime ning seda kuuleb uskmatu?
Olen seda ise näinud.
24. salm: "Kui nad aga kõik kõneleksid prohvetlikult
ja sisse astuks mõni uskmatu või kõrvalseisja.."
Kõik võimad prohveteerida, muidu ei ütleks Paulus seda.
Mis juhtub, kui kõik prohveteerivad?
See inimene veendub teiste öeldud sõnadest,
et ta on patune ning tunneb süütunnet.
Mitte inimeste poolt vaid ta kogeb patutunnetust
kõigi prohveteeringute kaudu.
"Siis saaks avalikuks,
mis on varjul tema südames, ning nõnda ta heidaks silmili maha,
kummardaks Jumalat ja tunnistaks: Jumal on tõesti teie seas."
Seda on Soomes vaja,
et inimesed võiksid öelda, et Jumal on tõeliselt me keskel.
Toon teile mõne näite prohvetllikust evangelismist.
Seda aitab paremini mõista.
Õpetasin kord USA Idaho osariigi koolis,
kus oli väga enesekindel ja atleetlik noormees,
kes oli maganud paljude klassiõdedega.
Ta oli niivõrd ülbe, et kui hakkasin rääkima,
ütles ta selgesõnaliselt, et tegemist on jamaga.
Püha Vaim ei lasknud mul hakata tema vaidlema.
Seisin ja sain Jumalalt mitu tunnetusesõna
erinevate tüdrukute kohta, kellega ta on maganud.
Ütlesin tüdrukute nimesid ja pärast seda prohveteerisin talle:
"Sa ja kõik teised teavad, et rääkisin talle Jumalalt
nende tüdrukute kohta, kellega sa olid pattu teinud.
Nii sinul kui tüdrukutel on aeg parandada meelt."
Kogu see klass põlvitas näoli maha ning koolis algas ärkamine.
Ma ei taha inimesi paljastada ning Jumalgi ei taha seda teha,
siiski tahab Jumal paljastada inimeste elus olevat Saatana tööd.
Jumal teeb seda vahel, et kedagi päästa.
Räägin viimase loo.
1980. aastatel olin Amsderdamis
koos organisatsiooniga Youth With a Mission.
Sel ajal ma abiellusin ka oma abikaasaga.
Juhtisin Jumala juurde mehe,
kes oli motoklubi Hell's Angels'i laekur.
Selle motoklubi president vihastus minu peale,
kuna see mees ei tahtnud nendega pidutseda.
Ta tuli minu juurde noaga, plaaniga mind rünnata.
Ütlesin talle, et ei hakka temaga võitlema,
olenemata, mida ta plaanib minuga teha.
Ütlesin, et olen tema pärast palvetanud
ning tahan talle jagada Jumala armastust.
Ta ütles, et ei vaja ega usu Jumala armastust,
kuid kutsus mind hoopis õlut jooma.
Läksin temaga baari
ning ilmselgelt ma ei joonud temaga õlut.
Kui olime baaris, ütles ta, et ma arvatavasti ei soovi õlut.
Võtsin hoopis vett või limonaadi.
Me suhe muutus sõbralikumaks.
Mõned kuud hiljem olin teel Kreekasse
ja jõudsin Ida-Saksamaale, kus kohtasin oma naist.
Sain sellele mehele prohvetliku sõnumi.
Ütlesin talle, et Jumal on minuga rääkinud,
et keegi plaanib sõita autoga tema mootorrattasse, et teda tappa,
kuid kui ta pöördub Jumala poole, siis Ta kaitseb sind selles.
Ta näoilme muutus ning hakkas mulle ütlema,
et on Gaabrieli poeg - see on Hell's Angels'i õpetus.
Ta ütles, et ei vaja Jeesust ning rääkis Hollandis
kõigile Hell's Angelsi liikmetele, mida olin talle prohveteerinud.
Kahe nädala pärast see juhtus ning ta suri momentaalselt.
Kui tulin tagasi, olid inimesed valmis kuulama evangeeliumit.
Järgmises saates toon teisi näiteid.
Lõpetame palvega.
Jumal, tänan Sind, et aitad meil leida oma kutsumus,
käia selles ja olla valmis rääkima Sinust tasaselt.
Las evangelistid täidavad oma ülesannet.
Jeesus nimel, aamen.
Jumal õnnistagu sind.
Tänan, et vaatasite.
AVASTUSRETKED JUMALA SÕNAS
Taevas TV7 viib evangeeliumi tuhandetesse kodudesse
Soomes, Rootsis, Eestis ning üle kogu maailma.
Televisioon on hea tööriist, et aidata inimestel leida tee Jumalani.
Kui saade on sind puudutanud, tahame anda sulle võimaluse
teha meiega koostööd ja aidata meid selle tegemisel.
Selleks võid helistada 900 1777, millega annetate 7 eurot.
Julgustan teid seda tegema.
Usun TV7 töösse ning kutsun sindki kaasa lööma.
Igaühel meist on oma osa.
Jumal õnnistagu sind.
Tõlge: Mailis Mägi